**Zapisnik 2. sjednice Vijeća učenika**

Šk. god. 2021./2022.

Dnevni red:

1. Upoznavanje s Kućnim redom škole i Etičkim kodeksom škole
2. Rasprava o poteškoćama i mogućim rješenjima u školi
3. Planiranje obilježavanja Dana ružičastih majica
4. Razno
5. Druga sjednica Vijeća učenika održana je 10. veljače 2022. tijekom 6. školskog sata. Psihologinja je predstavila Vijeću učenika novi Kućni red škole i Etički kodeks škole. Razgovarali smo o pravilima ponašanja koja su propisana Kućnim redom. Posebno smo se dotakli tema odnosa među učenicima, dužnostima u slučaju kašnjenja učenika ili učitelja na nastavu i ponašanja koja su zabranjena u školi. Razgovarali smo o zabrani snimanja učenika i učitelja bez njihovog znanja i odobrenja.
6. Predstavnici razreda u Vijeću su imali priliku predstaviti probleme s kojima se učenici u njihovim razredima najčešće susreću. Raspravljali smo o problemu nasilja među učenicima i važnosti poticanja dobrih vršnjačkih odnosa. Primijećeno je da učenici „promatrači“ ponekad ne poduzimaju ništa u slučaju nasilnog ponašanja, ili se priklone strani „nasilnika“. Iznosili smo mišljenja tom problemu pa je zaključeno da ponekad vršnjake nije briga ili misle da to nije njihova stvar, a ponekad se suzdržavaju jer misle da bi i oni mogli postati meta. Predlagali smo moguća rješenja problema vršnjačkog nasilja. Zaključeno je da će nasilje vjerojatno uvijek biti prisutno, ali možemo ga pokušati smanjiti ili ublažiti svojim djelima. Bilo bi korisno da se zauzmemo za prijatelje koji doživljavaju nasilje, da više razgovaramo o toj temi i da stvaramo pozitivnu klimu u školi.
7. Dogovarali smo aktivnosti za obilježavanje Dana ružičastih majica u razredima. Prihvaćeni su prijedlozi da svaki razred odabire razredni slogan koji će prenositi poruku prijateljstva i tolerancije. Psihologinja će pripremiti anketu kojom ćemo ispitati učestalost nasilja u našoj školi.
8. Nije bilo dodatnih prijedloga i pitanja.

Predsjednica Vijeća učenika: